b'\n_START_ARTICLE_\nCharolles\n_START_SECTION_\nGeografija\n_START_PARAGRAPH_\nKraj le\xc5\xbei v srednjevzhodni Franciji ob reki Arconce, 50\xc2\xa0km zahodno od M\xc3\xa2cona in 155\xc2\xa0km jugozahodno od Dijona; je sredi\xc5\xa1\xc4\x8de po njem imenovane pokrajine Charolais.\n_START_SECTION_\nAdministracija\n_START_PARAGRAPH_\nCharolles je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Baron, Champlecy, Changy, Fontenay, Lugny-l\xc3\xa8s-Charolles, Marcilly-la-Gueurce, Ozolles, Prizy, Saint-Julien-de-Civry, Vaudebarrier, Vendenesse-l\xc3\xa8s-Charolles in Viry s 6.609 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Bourbon-Lancy, Charolles, Chauffailles, Digoin, Gueugnon, la Clayette, la Guiche, Marcigny, Palinges, Paray-le-Monial, Saint-Bonnet-de-Joux, Semur-en-Brionnais in Toulon-sur-Arroux s 102.205 prebivalci.\n_START_SECTION_\nZgodovina\n_START_PARAGRAPH_\nCharolles je glavno mesto pokrajine Charolais, nekdanje grofije iz zgodnjega 14. stoletja. Leta 1327 je grofija Charolais pripadla hi\xc5\xa1i Armagnac, 1390 prodana burgundskemu vojvodu Filipu Neustra\xc5\xa1nemu. Po smrti Karla Drznega 1477 je grofijo zasedel Ludvik XI. leta 1493 pa je iz rok Karla VIII. pre\xc5\xa1la k svetorimskemu cesarju Maksimilijanu I. Na koncu je pripadla \xc5\xa1panskim kraljem, kar je povzro\xc4\x8dilo dolgotrajen spor med Francijo in \xc5\xa0panijo, dokler ni leta 1684 bila dodeljena cond\xc3\xa9jskemu princu Ludviku II. upniku \xc5\xa1panskega kralja. Zdru\xc5\xbeena s francosko krono je bila v letu 1771.'